b'\n_START_ARTICLE_\nDC Comics\n_START_SECTION_\nIstorija\n_START_PARAGRAPH_\nVerslininko majoro Malcolm Wheeler-Nicholson \xc4\xafkurta bendrov\xc4\x97 \xe2\x80\x9eNational Allied Publications\xe2\x80\x9c debiutavo su bulvarinio formato \xc5\xbeurnalu New Fun: The Big Comic Magazine #1 (liet. Naujos pramogos: Didysis komiks\xc5\xb3 \xc5\xbeurnalas) 1935 m. vasar\xc4\xaf. Antrasis leidinys, New Comics #1 (liet. Naujieji komiksai), pasirod\xc4\x97 tokiu formatu, kuris jau buvo artimas komiks\xc5\xb3 knygos standartui. Tuomet komiksai spar\xc4\x8diai populiar\xc4\x97jo, \xc5\xa1is laikotarpis dar \xc4\xafvardijamas kaip Auksinis komiks\xc5\xb3 am\xc5\xbeius. V\xc4\x97liau tas leidinys virto Adventure Comics (liet. Nuotyki\xc5\xb3 komiksai)._NEWLINE_Tre\xc4\x8diasis ir galutinis leidimas buvo Detective Comics. Serijos tapo tikra sensacija, kai pirm\xc4\x85kart 1939\xc2\xa0m. #27 numeryje buvo pristatytas Betmenas, ta\xc4\x8diau jau tada Wheeler-Nicholson buvo mir\xc4\x99s._NEWLINE_Vadovaujant naujiems vadovams \xe2\x80\x9eDetective Comics Inc.\xe2\x80\x9c greitai i\xc5\xa1leido ketvirt\xc4\x85 leidin\xc4\xaf Action Comics, kartu pristatydama Supermen\xc4\x85. Action Comics #1, pasirod\xc5\xbeiusi 1935 m. bir\xc5\xbeel\xc4\xaf, buvo pirmoji komiks\xc5\xb3 knyga, kurioje i\xc5\xa1ry\xc5\xa1k\xc4\x97jo naujas veik\xc4\x97j\xc5\xb3 prototipas\xc2\xa0\xe2\x80\x93 \xc5\xbeinomas kaip superherojus\xc2\xa0\xe2\x80\x93 u\xc5\xbetikrino kain\xc5\xb3 sm\xc5\xabg\xc4\xaf. Kiek v\xc4\x97liau kompanija pristat\xc4\x97 ir kitus savo garsius persona\xc5\xbeus, kaip kad Sandmenas ir Robinas._NEWLINE_2010 m. vasario 22 d., Action Comics pirmasis leidimas aukcione buvo parduotas anoniminiam pirk\xc4\x97jui u\xc5\xbe 1 milijon\xc4\x85 JAV doleri\xc5\xb3.'